31/12/2021 | Administración LocalMunicipal
A Coruña
Persoal
Anuncio de bases específicas para a cobertura dunha praza de Oficial do S. E. I. S., C. E.17/18

ANUNCIO Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 28 de decembro de 2021, resolveuse autorizar a convocatoria e á aprobación das seguintes bases específicas: BASES ESPECÍFICAS QUE REXERÁN O PROCESO SELECTIVO PARA A COBERTURA, POLA QUENDA LIBRE, DUNHA PRAZA DE OFICIAL DO S. E. I. S. (SUBGRUPO A2) DA ESCALA DE ADMINISTRACIÓN ESPECIAL (C. E. 17/18) 1. OBXECTO O obxecto destas bases específicas é ordenar o proceso selectivo para a cobertura, pola quenda libre, dunha praza de oficial do S. E. I. S. (subgrupo A2) da escala de Administración especial, incluída na OEP do ano 2018 (C. E. 17/18). Estas bases son complementarias ao procedemento xeral de selección establecido nas bases xerais para o acceso a prazas de persoal funcionario do Concello da Coruña aprobadas por Resolución do Concelleiro delegado de Economía, Facenda e Réxime Interior do 15/06/2021 (BOP núm.115 do 21/06/2021, corrección de erros BOP núm.128 do 09/07/2021). 2. SISTEMA DE SELECCIÓN O sistema de selección será o de concurso-oposición.3. REQUISITOS Para seren admitidas na realización das probas selectivas as persoas aspirantes deberán reunir, ademais dos esixidos nas bases xerais, os seguintes requisitos: - Posuír ou estar en condicións de obter unha titulación universitaria de grao, diplomatura, enxeñería técnica na rama da enxeñaría e arquitectura ou equivalente. A efectos desta convocatoria, o termo equivalente entenderase referido exclusivamente ás titulacións que, como consecuencia da implantación de novos estudos adaptados ás sucesivas reformas educativas, viñeron substituír ás titulacións extinguidas. No caso de titulacións obtidas no estranxeiro deberase estar en posesión da correspondente validación ou da credencial que acredite, no seu caso, a homologación. Este requisito non será de aplicación ás persoas aspirantes que obtivesen o recoñecemento da súa cualificación profesional, no ámbito das profesións reguladas, ao amparo das disposicións de dereito da Unión Europea. As persoas aspirantes deberán posuír todos os requisitos esixidos o día en que remate o prazo para presentar as solicitudes e mantelos ata a data do seu nomeamento como persoal funcionario.4. SOLICITUDES As solicitudes presentaranse preferentemente por vía electrónica a través da sede electrónica do Concello da Coruña (https://sede.coruna. gal/sede/es/tramites-y-servicios-electronicos/guia-de-procedimientos-y-servicios/detalle-de-procedimientos/participacion-en-pruebas-selectivas/contenido/1453753399919? argIdioma=es) mediante o procedemento específico “Participación en probas selectivas”. Poderán tamén presentarse en calquera das formas que determina o artigo 16.4 da Lei 39/2015, do 1 de outubro, do procedemento administrativo común das Administracións Públicas. Para seren admitidas nas probas selectivas correspondentes as persoas aspirantes deberán manifestar nas súas solicitudes de participación que reúnen todas e cada unha das condicións esixidas na data en que remate o prazo de presentación. O prazo de presentación de solicitudes será de 20 días naturais, contados a partir do seguinte ao da publicación do anuncio do extracto da convocatoria no BOE.4.1 Modelo de solicitude As persoas aspirantes deberán cubrir con exactitude o modelo específico de solicitude de admisión a probas selectivas dispoñible no seguinte enlace https://sede.coruna. gal/descarga/1453753402297/mod095_Solicitud_pruebas_selectivas. pdf, na páxina web www.coruna. gal ou nas oficinas de asistencia en materia de rexistro do Concello da Coruña. En aplicación do artigo 28 da LPAC os datos incluídos nas solicitudes serán consultados polo Concello da Coruña. Excepcionalmente, se algunha circunstancia imposibilitase a obtención dos citados datos poderáselles requirir ás persoas interesadas a presentación dos documentos correspondentes. No caso de que as persoas interesadas se opoñan á devandita consulta en virtude do disposto no artigo 28.2 da LPAC, deberán indicalo na casilla correspondente da solicitude e achegar unha copia da seguinte documentación: − DNI/NIE − Titulación académica ou profesional esixida na base 3 − Acreditación do pago da taxa que corresponda por dereitos de exame, só no caso de non acreditar estar nalgúns dos supostos de exención de pago de conformidade co establecido no punto 4.2. − Persoas con discapacidade: certificado de discapacidade No caso de solicitar a exención da realización da proba de coñecemento do idioma galego. as persoas interesadas deberán achegar coa solicitude: − Celga 4 ou título equivalente debidamente homologado de acordo coa normativa de aplicación. En todo caso, as persoas aspirantes deberán acompañar a solicitude coa documentación que acredite os méritos alegados, de acordo coa base 5.2. As persoas aspirantes deberán indicar na súa solicitude, no apartado de idioma do exame, si o texto do exercicio deberá entregarse en galego ou en castelán. Unha vez realizada a opción e presentada a solicitude os e as aspirantes non poderán modificar a súa opción.4.2 Pago de dereitos de exame As persoas aspirantes deberán aboar unha taxa de 19,31 € por dereitos de exame de acordo coa Ordenanza fiscal núm.1 reguladora da taxa por tramitación ou expedición de documentos administrativos. O ingreso do importe da taxa poderá realizarase mediante autoliquidación da taxa na Oficina Virtual do Contribuínte (OVC) e posterior pago da autoliquidación en Autoliquidacións (coruna. gal), en calquera banco, caixa de aforros ou cooperativa de crédito das que actúan como entidades colaboradoras na recadación tributaria, así como na oficina de recadación municipal situada na Rúa Franja, 20-22. Estarán exentas do pago desta taxa: a) As persoas cun grao de discapacidade igual ou superior ao 33%. b) As persoas que figuren como demandantes de emprego durante, polo menos, 6 meses antes da data da publicación da convocatoria das probas selectivas nas que solicite a participación no BOP. En aplicación do artigo 28 da LPAC os documentos que se relacionan de seguido, que xustifican a exención no pago da taxa de dereitos de exame, serán obxecto de consulta nas bases de datos deste concello e doutras administracións públicas segundo proceda: − Certificación de discapacidade da persoa solicitante − Certificación expedida polo servicio público de emprego no que conste que a persoa aspirante figura inscrita como demandante de emprego polo menos desde os 6 meses anteriores á data de publicación da convocatoria das probas selectivas nas que solicita a participación No caso de que as persoas interesadas se opoñan á devandita consulta en virtude do disposto no artigo 28.2 da LPAC, deberán indicalo na casilla correspondente da solicitude e achegar unha copia destes certificados.5. PROCEDEMENTO SELECTIVO O proceso selectivo constará dunha fase de oposición e unha fase de concurso. Calquera referencia normativa do temario entenderase referida ás disposicións legais vixentes na data de publicación destas bases no Boletín oficial da provincia. As persoas aspirantes deberán acudir a todas as probas provistos do DNI ou documento equivalente que acredite a súa identidade. Os aparellos electrónicos (teléfonos móbiles, axendas, auriculares, etc) están prohibidos dentro da sala onde teñan lugar as probas. O son dun aparello electrónico permitirá ao tribunal solicitar o baleirado de bolsas, mochilas e pezas de roupa para a súa localización. A negativa á petición do tribunal ou á localización do aparello provocarán a expulsión do/a opositor/a da proba e non se procederá á corrección do seu exercicio.5.1 Fase de oposición A fase de oposición constará de catro exercicios de carácter obrigatorio e eliminatorio. Primeiro exercicio: Consistirá na resolución por escrito dun cuestionario tipo test, nun tempo máximo de 100 minutos, de 100 preguntas, máis 10 preguntas de reserva, con catro alternativas de resposta, sendo só unha delas correcta, en relación ao contido total do temario anexo a esta convocatoria. Este cuestionario será elaborado polo tribunal inmediatamente antes do comezo da proba. A data de realización deste exercicio non terá lugar antes dos 5 meses posteriores á data de publicación desta convocatoria no BOP. O exercicio será cualificado de 0 a 30 puntos, sendo necesario alcanzar un mínimo de 19,5 puntos para superalo. As persoas aspirantes que non acaden esta puntuación mínima serán eliminados. As respostas correctas puntuarán 0,30 puntos, as incorrectas descontarán 0,10 puntos e as preguntas deixadas en branco non descontarán puntuación. Ao finalizar o exercicio as persoas aspirantes poderán levar unha copia da súa folla de respostas. No prazo de 2 días hábiles desde a finalización da proba, o órgano de selección publicará na páxina web e no taboleiro de edictos e anuncios do Concello da Coruña a relación de respostas correctas ás preguntas formuladas. As persoas interesadas poderán presentar as reclamacións que consideren oportunas referidas ás preguntas, ao seu contido e ao cadro de respostas correctas no prazo de 5 días hábiles contados desde o día seguinte a súa publicación. Segundo exercicio: Consistirá en resolver, nun tempo máximo de 150 minutos, un suposto práctico, a elixir entre dous propostos polo tribunal, relativo aos contidos das materias comprendidas na parte específica do temario anexo. O enunciado dos supostos será elaborado polo tribunal inmediatamente antes do comezo do exercicio. Neste exercicio, valorarase a capacidade de análise e a aplicación razoada dos coñecementos teóricos á resolución dos problemas prácticos obxecto do suposto. Estimarase especialmente a sistemática na proposta realizada polos aspirantes, a formulación de conclusións, coñecemento e axeitada aplicación da normativa vixente e pragmatismo na resolución dos supostos. A ponderación de cada un destes criterios en cada un dos supostos será posto en coñecemento dos aspirantes con carácter previo á realización do exercicio. Así mesmo, no caso de poñerse varios supostos prácticos polo tribunal con distinta puntuación cada un deles, deberá indicarse no exercicio entregado a/o opositor/a, a puntuación de cada un deles e o desenvolvemento dos criterios de cualificación xerais determinados, de selo caso. O tribunal establecerá e informará as persoas aspirantes, con anterioridade á realización deste exercicio, dos criterios de corrección, valoración e superación que non estean expresamente establecidos nestas bases. Este exercicio será cualificado cun máximo de 30 puntos, sendo necesario para superalo obter un mínimo de 19,5 puntos. As persoas aspirantes que non acaden esta puntuación mínima serán eliminados. O tribunal determinará o nivel de coñecementos esixidos para acadar a devandita puntuación mínima de conformidade cos criterios anteriormente descritos. As persoas aspirantes poderán levar unha copia da súa resolución do exercicio. Terceiro exercicio: Consistirá en desenvolver por escrito, durante un tempo máximo de 120 minutos, dous temas, a elixir entre catro, da parte específica do temario anexo a esta convocatoria. Os dous temas serán obtidos mediante sorteo público realizado polo tribunal inmediatamente antes do comezo do exercicio. O tribunal valorará que as respostas se axusten aos contidos dos epígrafes dos temas elixidos, a estrutura da exposición, a claridade e orde das ideas, a precisión da linguaxe utilizada e a capacidade de síntese. O exercicio será cualificado cun máximo de 30 puntos. Cada tema cualificarase cun máximo de 15 puntos, sendo necesario acadar unha puntuación mínima de 7,5 puntos en cada un deles para superalo. As persoas aspirantes que non acaden esta puntuación mínima serán eliminados. O tribunal determinará o nivel de coñecementos esixidos para acadar a devandita puntuación mínima de conformidade cos criterios anteriormente descritos. Ao remate do exercicio as persoas aspirantes poderán levar unha copia da súa resposta. Cuarto exercicio: proba de coñecemento da lingua galega. Estarán exentas de realizar este exercicio as persoas aspirantes que acrediten dentro do prazo de presentación de solicitudes estar en posesión do Celga 4 ou título equivalente debidamente homologado de acordo coa disposición adicional segunda da Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega (DOG núm.146, do 30 de xullo), modificada pola Orde do 10 de febreiro de 2014 (DOG núm.34, do 19 de febreiro). O exercicio consistirá na tradución directa ou inversa dun ou varios textos, en castelán ou galego, nun tempo máximo de 60 minutos. Os textos serán elixidos polo tribunal inmediatamente antes da realización da proba. Este exercicio será cualificado como apto ou non apto, correspóndelle ao tribunal a fixación do nivel de coñecemento esixido para superar esta proba.5.2 Fase de concurso Rematada a fase de oposición, procederase a realizar a fase de concurso as persoas aspirantes que superasen a fase de oposición. Esta fase non terá carácter eliminatorio nin poderá ser tida en conta para superar as probas da fase de oposición e consistirá na avaliación por parte do tribunal dos méritos alegados polas persoas aspirantes nas súas solicitudes. Os méritos deberán ser alegados e acreditados coa solicitude de participación no proceso selectivo, en ningún caso se valorarán méritos non alegados na solicitude. Os méritos deberán ser acreditados como sinalan estas bases no prazo de presentación de solicitudes e valoraranse con referencia á data do peche do prazo de presentación de solicitudes. A documentación que acredite os méritos presentaranse preferentemente por vía electrónica a través da sede electrónica do Concello da Coruña (https://sede.coruna. gob. es). Poderá tamén presentarse en calquera das formas que determina o artigo 16.4 da Lei 39/2015, do 1 de outubro, do procedemento administrativo común das Administracións Públicas. Para realizar as acreditacións as persoas aspirantes deberán ter en conta que os documentos acreditativos deben ser auténticos, estar validados ou cotexados. Non será necesario presentar a documentación acreditativa dos méritos cando esta figure nos expedientes do servizo de Recursos Humanos do Concello da Coruña. Baremo de méritos: − Experiencia profesional: os servizos prestados en calquera Administración Pública en prazas incluídas nos servizos de extinción de incendios ou prazas para cuxo acceso se esixa estar en posesión da titulación establecida na base 3 valoraranse a razón de 0,10 puntos por mes. A puntuación máxima neste apartado será de 5 puntos. Os méritos relativos aos servizos prestados no Concello da Coruña deberán alegarse coa solicitude, con indicación dos períodos de servizos prestados e serán comprobados polo Servizo de Recursos Humanos. Os servizos prestados noutras Administracións Públicas acreditaranse mediante certificado expedido polo órgano correspondente. O certificado deberá facer constar os servizos prestados que se pretendan facer valer como experiencia profesional na fase de concurso, expresará para este efecto as funcións desenvolvidas, debendo ademais, achegarse copia do contrato ou nomeamento con indicación da praza, corpo, escala, subescala ou clase de adscrición. O certificado deberá así mesmo acompañarse de certificación da vida laboral, expedido pola Tesourería Xeral da Seguridade Social, na que consten expresamente os períodos e grupo de cotización correspondentes a esa categoría. − Formación: valorarase a realización de cursos de formación expedidos ou homologados por organismos públicos, colexios profesionais, sindicatos e similares acreditados oficialmente, relacionados coa praza obxecto desta convocatoria e coas materias incluídas no temario anexo. Non se valorará a asistencia a asembleas, xornadas, congresos, conferencias, seminarios, as materias que formen parte dunha titulación académica, os módulos ou partes integrantes dun curso, simposios ou similares, nin os cursos nos que non quede acreditada a súa duración. Non serán valorados os cursos de informática realizados con anterioridade ao ano 2000. Os méritos por cursos de formación e especialización realizados acreditaranse mediante a presentación do correspondente diploma ou título. No suposto de que se presenten varios diplomas/títulos con idéntica denominación puntuarase o curso de maior duración, en caso de que a duración sexa a mesma, valorarase o curso que se realizase na data máis próxima á data de finalización do prazo de presentación de instancias. Non será necesario presentar a documentación acreditativa da formación cando esta figure nos expedientes do servizo de Recursos Humanos deste Concello. Baremo: a) Cursos de ata 24 horas de duración: 0,20 puntos b) Cursos de duración entre 25 e 50 horas: 0,40 puntos. c) Cursos de duración entre 51 e 75 horas: 0,60 puntos. d) Cursos de duración entre 76 e 100 horas: 0,80 puntos. e) Cursos de máis de 100 horas de duración: 1 puntos. A puntuación máxima neste apartado será de 2 puntos. − Certificado de profesionalidade de extinción de incendios e salvamento: 1 punto. − Acreditación da Comunidade Autónoma de técnico/a competente para a elaboración de plans de autoprotección: 1 punto. − Curso de linguaxe administrativa galega: TEMA 1.- Linguaxe administrativa galega nivel superior: 1 punto. TEMA 2.- Linguaxe administrativa galega nivel medio: 0,5 puntos. No caso de acreditar as dúas titulación, só se valorará o nivel máis alto de formación. A puntuación máxima neste apartado será de 1 punto. O órgano de selección realizará a baremación da fase de concurso e publicará a puntuación provisional na páxina web e no taboleiro de edictos e anuncios do Concello da Coruña. Contra os resultados da puntuación provisional obtida na fase de concurso as persoas aspirantes poderán presentar reclamación ante o órgano de selección nun prazo de 5 días hábiles contados desde o día seguinte a súa publicación. Á vista das reclamacións presentadas o órgano de selección aprobará e publicará as puntuacións definitivas.6. CUALIFICACIÓN FINAL A orde de prelación das persoas aspirantes que superen o proceso selectivo realizarase de acordo coa suma das puntuacións obtidas na fase de oposición e de concurso, non podendo superar o proceso selectivo un número superior de aspirantes ao de prazas convocadas. Non obstante o anterior, sempre que o tribunal propuxese o nomeamento de igual número de aspirantes que o de prazas convocadas, e co fin de asegurar a cobertura destas cando se produzan renuncias de aspirantes seleccionados/as, o órgano convocante poderá requirir do Tribunal de selección unha relación complementaria das persoas aspirantes que sigan ás propostas, para o seu posible nomeamento como persoal funcionario de carreira. Para os efectos previstos neste punto terán a mesma consideración que as renuncias os supostos referidos aos/ás aspirantes que dentro do prazo fixado non presenten a documentación requirida ou que do seu exame se deduza que carecen dos requisitos indicados na base 3 desta convocatoria. O tribunal poderá declarar desertas aquelas prazas que non resulten cubertas á finalización do proceso selectivo por non ser superado polo número suficiente de persoas aspirantes.7. ACREDITACIÓN DOS REQUISITOS Finalizado o proceso selectivo as persoas aspirantes propostas polo tribunal deberán presentar no prazo de 20 días naturais, desde o día seguinte ao da publicación da proposta, a documentación acreditativa do cumprimento dos requisitos esixidos nesta convocatoria. Esta documentación presentaranse preferentemente por vía electrónica a través de rexistro electrónico dirixida ao Servizo de Recursos Humanos do Concello da Coruña. Poderá tamén presentarse en calquera das formas que determina o artigo 16.4 da Lei 39/2015, do 1 de outubro, do procedemento administrativo común das administracións públicas. Quen dentro do prazo indicado, e salvo casos de forza maior, non acredite os requisitos esixidos nesta convocatoria non poderá ser nomeado e anularanse todas as actuacións, sen prexuízo da responsabilidade en que puidese incorrer por falsidade.8. ELABORACIÓN DE LISTAXES DE PERSOAL FUNCIONARIO INTERINO Elaborarase unha listaxe de agarda coas persoas aspirantes que, superando algún dos exercicios da fase de oposición, non obtivesen praza, para a cobertura temporal de prazas por persoal funcionario interino nas circunstancias reguladas no artigo 10.1 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público. ANEXO TEMARIO PARTE COMÚN: TEMA 1.- A Constitución Española. Estrutura. Os principios constitucionais: o estado social e democrático de Dereito. Os valores superiores na Constitución española. Título preliminar. Os dereitos e deberes fundamentais, as súas garantías e suspensión. As Cortes Xerais. A reforma constitucional. TEMA 2.- O Goberno: Composición e funcións. Relacións entre o Goberno e as Cortes Xerais. A organización territorial do Estado. Réxime de competencias: sistema de distribución de competencias entre o Estado e as Comunidades Autónomas: competencias exclusivas, compartidas, concorrentes, de desenvolvemento e de execución. O Estado das Autonomías. Os Estatutos de Autonomía. Relación entre o Estado e as Comunidades Autónomas. TEMA 3.- O Estatuto de autonomía de Galicia. Título preliminar. O poder galego: o Parlamento. A Xunta e o seu presidente. As competencias de Galicia. TEMA 4.- Lei 39/2015, de 1 de outubro, do procedemento administrativo común das Administracións Públicas. Disposicións xerais. Dos interesados no procedemento. Da actividade das Administracións Públicas. Dos actos administrativos. A revisión de actos en vía administrativa: revisión de oficio. Recursos administrativos. TEMA 5.- Lei 39/2015, de 1 de outubro, do procedemento administrativo común das Administracións Públicas. Das disposicións sobre o procedemento administrativo común: Garantías do procedemento. Iniciación do procedemento. Ordenación do procedemento. Instrución do procedemento. Execución. Finalización do procedemento. A tramitación simplificada do procedemento administrativo común. TEMA 6.- O réxime local. Regulación xurídica. O municipio: concepto e elementos: Territorio e poboación. Organización. Competencias. O réxime de organización dos municipios de gran poboación: ámbito de aplicación. Organización e funcionamento dos órganos municipais necesarios. TEMA 7.- O persoal ao servizo das Administracións Públicas: Clases de persoal. Adquisición e perda da relación de servizo. Dereitos individuais. Deberes e código de conducta. Xornada de traballo permisos, licenzas e vacacións. Dereitos retributivos. Incompatibilidades. TEMA 8.- Real Decreto Lexislativo 2/2004, do 5 de marzo, polo que se aproba o Texto refundido da Lei reguladora das Facendas locais. Recursos das facendas locais: Enumeración. Imposición e ordenación dos tributos locais. Taxas. Prezos Públicos. Contribucións especiais. Impostos locais: enumeración, natureza e feito impoñible. Os orzamentos: Contido e aprobación. TEMA 9.- Lei 40/2015, do 1 de outubro, do Réxime xurídico do sector público. Disposicións xerais. Dos órganos das Administracións Públicas: órganos administrativos, competencias, órganos colexiados, abstención e recusación. Os convenios. Principios da potestade sancionadora. Da responsabilidade patrimonial das Administracións Públicas. TEMA 10.- Lei 19/2013, de 9 de decembro, de transparencia, acceso á información pública e bo goberno. Transparencia da actividade pública. Lei orgánica 3/2018, do 5 de decembro, de protección de datos persoais e garantía dos dereitos dixitais. Disposicións xerais. Principios da protección de datos. Dereitos das persoas. Responsable e encargado do tratamento de datos. Réxime sancionador. TEMA 11.- Lei Orgánica 3/2007, do 22 de marzo, para a igualdade efectiva de mulleres e homes: Obxecto e ámbito da lei. O principio de igualdade e a tutela contra a discriminación. Políticas públicas para a igualdade. Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade autónoma de Galicia en materia de igualdade: As condicións de emprego en igualdade na Administración pública galega. TEMA 12.- Contratos do Sector Público. Obxecto e ámbito de aplicación. Delimitación dos tipos contractuais. Partes do contrato: Órgano de contratación. Obxecto, orzamento base de licitación, valor estimado, precio e a súa revisión. Competencias e normas específicas de contratación nas entidades locais. PARTE ESPECÍFICA: TEMA 1.- Lei 17/2015, do 9 de xullo, do sistema nacional de protección civil. TEMA 2.- Real Decreto 407/1992, do 24 de abril, polo que se aproba a norma básica de protección civil. TEMA 3.- Plan territorial de emerxencias de Galicia (Platerga). Adecuación ao Concello da Coruña. TEMA 4.- Plans especiais de protección civil en Galicia. Diferentes tipos de plans especiais: inundación; incendios forestais; materiais perigosos, sísmico. TEMA 5.- Plan de emerxencias municipal (PEMU). TEMA 6.- Plan de actuación municipal de prevención e defensa contra os incendios forestais do Concello da Coruña. TEMA 7.- Plans de emerxencia exterior do Concello da Coruña. Plan de emerxencia exterior da Grela-Bens. TEMA 8.- Lei 5/2007, do 7 de maio, de emerxencias de Galicia. Título preliminar. Dereitos e deberes. Organización administrativa e competencias. A acción pública de protección civil e emerxencia. As medidas de auto protección privada. O persoal. Réxime sancionador en materia de protección civil e emerxencias. TEMA 9.- Real Decreto 393/2007, do 23 de marzo, polo que se aproba a Norma Básica de Autoprotección dos centros, establecementos e dependencias dedicados a actividades que poidan dar orixe a situacións de emerxencia. TEMA 10.- Decreto 171/2010, do 1 de outubro, sobre plans de autoprotección na Comunidade Autónoma de Galicia. Orde 27 de febreiro pola que se crea o rexistro electrónico de plans de autoprotección na Comunidade Autónoma. TEMA 11.- Identificación e análise de riscos naturais. Clasificación e descrición. Bases de análise. Metodoloxía. Alerta temperá. Cartografía. Lexislación existente. Adecuación ao Concello da Coruña. TEMA 12.- Análise de riscos tecnolóxicos e antrópicos. Adecuación ao Concello da Coruña. TEMA 13.- Ordenanza municipal de protección contra incendios. Disposición xerais. Disposicións específicas. Réxime sancionador. Disposicións transitoria e final da ordenanza. TEMA 14.- Ordenanza municipal de protección contra incendios. Anexos. TEMA 15.- Real Decreto 513/2017, de 22 de malo, polo que se aproba o regulamento de instalacións de protección contra incendios. Introdución. Disposicións xerais. Produtos de protección contra incendios. Empresas instaladoras e empresas mantenedoras de instalación de protección contra incendios. Instalación, posta en servizo e mantemento de instalacións de protección contra incendios. Inspección periódica de instalación. Réxime sancionador. Disposicións adicionais e transitorias contidas no regulamento. TEMA 16.- Real Decreto 513/2017, de 22 de maio, polo que se aproba o regulamento de instalacións de protección contra incendios. Anexos. TEMA 17.- Real Decreto 2267/2004, do 3 de decembro, polo que se aproba o regulamento de seguridade contra incendios nos establecementos industriais. Obxecto e ámbito de aplicación. Réxime de implantación, construción e posta en servizo. Inspeccións periódicas. Actuación en caso de incendio. Condicións e requisitos. Responsabilidade e sancións. TEMA 18.- Real Decreto 2267/2004, do 3 de decembro, polo que se aproba o regulamento de seguridade contra incendios nos establecementos industriais. Anexos. TEMA 19.- Real Decreto 314/2006, do 17 de marzo, do código técnico da edificación. Documento básico de seguridade contra incendios. Introdución. Exixencia básica SI 1: propagación interior. Exixencia básica SI 2: propagación exterior. TEMA 20.- Real Decreto 314/2006, do 17 de marzo, do código técnico da edificación. Documento básico de seguridade contra incendios. Exixencia básica SI 3: evacuación de ocupantes. Exixencia básica SI 4: instalacións de protección contra incendios. TEMA 21.- Real Decreto 314/2006, do 17 de marzo, do código técnico da edificación. Documento básico de seguridade contra incendios. Exixencia básica SI 5: Intervención de Bombeiros. Exixencia básica SI 6: Resistencia ao lume da estrutura. Definicións. TEMA 22.- Real Decreto 314/2006, do 17 de marzo, do código técnico da edificación. Documento básico de seguridade contra incendios. Terminoloxía. TEMA 23.- Lei 10/2017, do 27 de decembro, de espectáculos públicos e actividades recreativas de Galicia. TEMA 24.- Lei 9/2013, do 19 de decembro, de emprendemento e competitividade económica de Galicia. Espectáculos públicos e actividades recreativas. TEMA 25.- Instrución da Xunta de Goberno Local sobre a tramitación de espectáculos públicos e actividades recreativas e comerciais nos espazos públicos do concello da Coruña. TEMA 26.- Real Decreto 2816/1982, do 27 de agosto, polo que se aproba o Regulamento xeral de policía de espectáculos públicos e actividades recreativas. TEMA 27.- Real Decreto 635/2006, de 26 de maio, sobre requisitos mínimos de seguridade en los túneles de carreteiras do Estado. TEMA 28.- Real Decreto 989/2015, do 30 de outubro, polo que se aproba o regulamento de artigos pirotécnicos e cartuchería. ITC 8 de espectáculos pirotécnicos realizados por expertos. TEMA 29.- Atmosferas explosivas e afectadas por normativa Seveso. Clasificación de atmosferas. Risco de explosión, avaliación, técnicas de protección, medidas organizativas. Adecuación ao concello da Coruña. TEMA 30.- Investigación pericial de incendios. Alcance. Dinámica. Evolución. Metodoloxía. TEMA 31.- Técnicas de mando e control en emerxencias. Toma de decisións. Modelos de xestión TEMA 32.- A dirección técnica das emerxencias. O posto de mando. Integración dos servizos. TEMA 33.- Fundamentos do lume. Introdución. Lapas. Temperatura da lapa. Propagación do lume. Tetraedro do lume. Clases de lume. Métodos de extinción. A auga como axente extintor. Axentes extintores fronte a tipos de lume. Fases dun incendio nun recinto pechado. Efectos do fume e dos gases tóxicos sobre o ser humano. Efectos do lume e lapas sobre o ser humano. Definicións. TEMA 34.- Teoría de la evacuación de edificios. O comportamento humano e o incendio. Consciencia do incendio. Proceso de toma de decisións. Comportamento dos ocupantes. Métodos de cálculo para a predición de saída. Compoñentes do tempo de evacuación. Estimacións do tempo de evacuación TEMA 35.- Protección pasiva. Calculo da carga de lume. Introdución. Avaliación do risco de incendio. Calculo da carga de lume. Calculo en establecementos industriais. TEMA 36.- Protección pasiva. Propagación interior e exterior. Introdución. Marco normativo. Avaliación do incendio. Propagación interior. Propagación exterior. TEMA 37.- Protección pasiva. Resistencia e reacción ao lume. Introdución. Resistencia ao lume: marco normativo e clasificación; comportamento en diferentes estruturas; tempo equivalente de exposición; solucións de protección. Reacción ao lume: marco normativo e clasificación; diferenciación por zonas de edificios. A marcado CE. TEMA 38.- Protección pasiva. Evacuación de fumes e persoas. Introdución. Evacuación de persoas. Evacuación de fumes. Ventilación das vías de evacuación. TEMA 39.- Protección pasiva. Señaletica. Introdución. Marco normativo. Sinais fotoluminiscentes. Instalación. TEMA 40.- Protección activa. Introdución. Extincións manuais. Extintores. Bocas de incendio equipadas. Hidrantes. Columna seca. TEMA 41.- Protección activa. Extincións automáticas. Introdución. Rociadores automáticos. Extincións por gases. Auga nebulizada. TEMA 42.- Protección activa. Sistema de detección e alarma de incendios. Introdución. Sistemas de detección. Sistemas de alarma. Tipos de sistemas. TEMA 43.- Apeos e apontoamentos. Composición. Tipoloxía. Materiais. TEMA 44.- Técnicas de procura e rescate en estruturas colapsadas. Proceso de valoración de danos. A inspección técnica. TEMA 45.- Metodoloxía e organización de exercicios e simulacros. Conceptos e obxectivos. Normativa de referencia a simulacros. Tipoloxía de exercicios e simulacros. Planificación de exercicios e simulacros. Etapas dos simulacros. Implantación de exercicios e simulacros. Revisión e actualización. TEMA 46.- A Lei 31/1995 de 8 de novembro de Prevención de Riscos Laborais: Obxecto, ámbito de aplicación e definicións. Política en materia de prevención de riscos para protexer a seguridade e a saúde no traballo. Dereitos e obrigas. Consulta e participación dos traballadores. Responsabilidades e sancións. TEMA 47.- A Lei 31/1995 de 8 de novembro de Prevención de Riscos Laborais: servizos de prevención. Real Decreto 39/1997, do 17 de xaneiro, polo que se aproba o Regulamento dos servizos de prevención. TEMA 48.- Real Decreto 486/1997, do 14 de abril, polo que se establecen as disposicións mínimas de seguridade e saúde nos lugares de traballo. A Coruña, 28 de decembro do 2021 A XUNTA DE GOBERNO LOCAL, P. D. (03/07/2019) O director da Área de Economía, Facenda e Réxime Interior Manuel Ángel Jove Losada